Ohjelman ovat kustantaneet Joyce Meyer Ministriesin tukijat.
ILOA ARKEEN
Tulossa: Jos kohtelet ihmisiä oikein, tulet siunatuksi.
Jos kohtelet heitä väärin, et saa Jumalan siunauksia elämääsi.
ILOA ARKEEN Jäjittele Jumalan antamista 2/2
Ennen kuin menemme päivän varsinaiseen opetukseen, -
haluan puhua asiasta, joka on ollut sydämelläni.
En puhu kovin usein antamisesta, koska rehellisesti sanottuna -
tiedän monien luulevan, että minunlaiseni ihmiset haluavat -
heidän rahansa, enkä halua kenenkään ajattelevan niin.
Jumala on puhunut minulle, että teen teitä kohtaan väärin, -
jos en opeta, miten antaa ja olla antaja.
Minua ei niinkään kiinnosta, kenelle annatte, -
vaan että ymmärrätte antamisen tärkeyden, -
koska se on yksi asioista, jotka ovat muuttaneet elämääni.
Se on myös monien raamatullisten periaatteiden perusta, -
joten minusta ei ole oikein olla opettamatta siitä.
Ensinnäkin Joh. 3:16 sanoo: "Jumala on rakastanut maailmaa -
niin paljon, että antoi ainoan Poikansa, jottei yksikään, -
joka häneen uskoo, joutuisi kadotukseen, -
vaan saisi iankaikkisen elämän." On ihanaa, että Jumala antoi -
arvokkaimman, mitä Hänellä oli. Hän antoi ainoansa.
Apt. 10:38. "Te olette kuulleet Jeesuksesta, nasaretilaisesta, -
jonka Jumala voiteli Pyhällä Hengellä ja voimalla.
Hän kulki ympäri maata, teki hyvää ja paransi kaikki jotka olivat -
joutuneet Paholaisen valtaan..."
Raamattu sanoo, että meidän tulee kasvaa Kristuksen kaltaisuuteen.
Kuinka voimme olla Hänen kaltaisiaan, ellemme opi antamaan?
Yksi asioista, joista meidän on päästävä yli, -
on itsekeskeinen elämäntapa.
On mukavaa, jos joku tekee jotain meille, mutta on ymmärrettävä, -
että Jumalan sanan mukaan on siunatumpaa antaa kuin ottaa.
Antamiseen liittyy valtavia lupauksia.
Ei Jumala tarvitse rahaamme, me tarvitsemme antamista.
Luuk. 6:38. "Antakaa, niin teille annetaan." Melko yksinkertaista.
"Runsas mitta, tiiviiksi paineltu, ravisteltu ja kukkurainen, -
annetaan teidän syliinne.
Niin kuin te mittaatte, niin teille mitataan."
Sinulle maksetaan samalla mitalla kuin itse annat muille.
Siinä sanotaan, että saat samalla tavalla kuin annat.
Sama ajatus kuin säännössä: -
Kohtele muita niin kuin haluaisit itseäsi kohdeltavan.
Voin sanoa sinulle, että jos sinulla on jokin ongelma -
ja tarvitset läpimurron tai ihmeen, -
yksi parhaista asioista, joita voit tehdä, on auttaa jotakuta, -
joka tarvitsee apua. Anna hänelle jotain.
Voit antaa hänelle aikaasi tai rahojasi tai tehdä palveluksen, -
mutta sinun on oltava antaja. Lopetan miniopetukseni lukemalla -
kohdan 2. Kor. 9:6―10, joka on todella voimallinen.
"Muistakaa tämä:" Tämä on jotain muistamisen arvoista.
"joka niukasti kylvää, se niukasti niittää..."
Kyse ei siis ole vain kylvämisestä, vaan asenteestamme.
"...ja joka runsaasti kylvää, se runsaasti niittää."
Haluan opettaa teitä antamaan oikeasta syystä.
Miksi annamme? Jotta joku muu tulisi siunatuksi.
Uskon, että elämämme ja sydämemme ovat todella muuttuneet silloin, -
kun olemme halunneet tehdä jonkun onnelliseksi.
"Kukin antakoon sen mukaan kuin on mielessään päättänyt, -
ei vastahakoisesti eikä pakosta, -
sillä iloista antajaa Jumala rakastaa."
Jumala palkitsee runsain mitoin antajan, joka on iloinen -
ja valmis antamaan ja jonka sydän on mukana antamisessa.
Jumala haluaa meidän antavan hyvällä asenteella ja hymyillen.
Muista, että annoitpa kenelle tai mihin vain, annat aina Jumalalle.
Toteutat Raamatun periaatetta Jumalan käskyn mukaan.
Raamattu sanoo, että jos annat uskollisesti, -
"Hänellä on teille annettavana runsaasti kaikkia lahjoja, -
niin että teillä on aina kaikki mitä tarvitsette -
ja voitte tehdä runsaasti kaikkea hyvää." (2. Kor. 9:8).
Teksti jatkuu monilla hienoilla lupauksilla.
Jos annat, Jumala antaa sinulle, jolloin voit taas antaa ja saada.
Voit jatkuvasti auttaa. On hienoa saada asiat rullaamaan näin.
Päätä tänään, ettei sinusta tule säiliö tai keräilyasema, -
johon keräät kaiken, minkä vain voit saada, vaan ymmärrät, -
että Jumala haluaa antaa sinulle ja sinun kauttasi.
Sitten saat taas lisää ja voit antaa enemmän.
Yritän elää sen mukaan, mitä Jumala on puhunut -
ja opettaa antamisen tärkeyttä. Palataan konferenssiopetukseen -
ja opetellaan jäljittelemään Jumalan antamista.
Psalmi 37 on tehnyt minulle hyvää. Toivon, että saatte siitä kiinni.
Opetan tästä paljon. Ps. 37:1―5.
"Älä kiivastu pahantekijöille, älä kadehdi väärintekijöitä."
Joskus näyttää, että loukkaajiesi elämä on parempaa kuin sinun.
Eikö olekin ärsyttävää?
"Herra, yritän tehdä oikein. Käsket minun odottaa Sinua, -
ja nuo käyttäytyvät huonosti ja saavat silti palkankorotuksen."
Sinun tulisi sanoa: "Jumala tekee työtä, ja palkkani on tulossa."
Opettele kertomaan, mitä haluat, ei mitä sinulla on.
"Älä kiivastu pahantekijöille, älä kadehdi väärintekijöitä.
He kuihtuvat hetkessä niin kuin ruoho, -
lakastuvat kuin kedon vehreys.
Luota Herraan ja..." Tee mitä? "ja tee hyvää."
Mitä? ― Tee hyvää.
Milloin? ― Kaiken aikaa.
"...niin saat asua maassasi, turvallisilla laidunmailla."
Silloinkin, kun joku satuttaa sinua tai loukkaa tunteitasi, -
jos toimit Jumalan tavalla, kaiken sen keskellä sinut ravitaan.
Sinut ravitaan sisäisesti, kuten Daavid sanoo psalmissa 23:
"Vaikka minä kulkisin pimeässä laaksossa, en pelkäisi -
mitään pahaa." Hän kertoo, miten hänet ravitaan -
vihollisensa silmien edessä. Ja kaiken keskellä hän juhlii.
Jos olet sisäisesti tyytyväinen, muulla ei ole niin väliä.
Kerron teille salaisuuden, haluatteko kuulla?
Kerromme sen myös television katselijoille.
Tässä se tulee: Mitä paremmin kohtelet ihmisiä, -
sitä onnellisemmaksi tulet.
Se on uskomatonta!
Joskus ihmettelen, missä olemme olleet kaikki nämä vuodet.
Miten monta kertaa meidän on kuultava anteeksiannosta -
ennen kuin tajuamme, että anteeksi antaminen on omaksi parhaaksemme?
Miksi olisit vihainen jollekulle, joka ei välitä siitä vähäänkään?
Emme ole näin tyhmiä!
"Saat nauttia Herran hyvyyttä, hän antaa sinulle sydämesi toivoo.
Anna tiesi Herran haltuun, turvaa häneen. Hän pitää sinusta huolen!"
Luota Häneen, ja Hän antaa sydämesi halujen toteutua.
Meidän on luotettava Herraan ja tehtävä hyvää.
Läheskään tarpeeksi monet uskovat eivät tee työtä oikeuden puolesta.
On väärin, että lapset joutuvat elämään kaatopaikalla.
Katsoimme äsken videon, jota tv:n katselijat eivät nähneet.
Siinä oli kambodžalainen kaato- paikka, jolla elää 3 000 ihmistä.
He elävät siellä. Iltaisin, kun rekat ajavat sinne -
ja kumoavat sinne kaupungin roskat, -
lapset odottavat, että pääsevät tonkimaan niitä toivoen -
löytävänsä jotain, jonka he voivat myydä saadakseen rahaa ruokaan.
En tiedä, mitä ajatella. Siinä ei ole mitään oikeudenmukaista.
Epäoikeudenmukaisin asia, jonka voin kuvitella on se, -
että 4―6-vuotiaat lapset joutuvat kaivelemaan roskia päivittäin -
saadakseen tarpeeksi syötävää. Emme voi vain sanoa: -
"Mikä vääryys! Jonkun pitäisi tehdä jotain."
Sanot: "En tiedä, mitä tehdä."
Ala rukoilla, niin Jumala näyttää sinulle. "Mitä voin tehdä?"
Ainakin voit tukea jotakuta, joka tekee asialle jotain.
No, älkää nyt liikaa innostuko.
Työkaverin auto meni lunastukseen.
Hänellä oli siitä velkaa enemmän kuin mitä hän sai vakuutusyhtiöltä.
Hänen täytyy siis maksaa laina ennen kuin hän voi ostaa uuden, -
joten hän joutuu kulkemaan töihin bussilla joka päivä.
Se ei ole maailman hirvein asia, mutta talvella on kylmä -
odottaa bussia, ja sateella kastuu.
Kesällä bussissa on kuuma, erityisesti täällä Texasissa.
Olet tämän naisen työkaveri. Kuulet tilanteesta ja saat ajatuksen: -
"Ehkäpä voisin tarjota hänelle kyydin kotiin joka päivä, -
kunnes hän selviää tilanteesta."
Et ehkä tiedä sitä, mutta olallasi istuu pieni punainen mies.
Pieni demoni, jonka tehtävä on estää sinua tottelemasta Jumalaa -
kuiskimalla ajatuksia korvaasi. Ajattelet sydämessäsi: -
"Voisin auttaa kaveriani tässä tilanteessa."
Ääni sanoo: "Mutta hän asuu 5 kilometrin päässä reitiltäsi."
Onhan se kamalaa, jos auttamisesta koituu jotain epämukavaa.
Kuulitteko?
Eihän auttamisesta saa koitua mitään vaivaa tai uhrausta, -
kuten että joutuisimme heräämään 10 minuuttia aikaisemmin.
Yrittäkääpäs niellä tämä, sillä en aio lakata puhumasta tästä.
Tavalla tai toisella saan sen alas kurkustanne.
En jaksa kuunnella, kun uskovat sanovat: -
"Kunpa Jumala näyttäisi, mikä palvelutehtäväni on."
35 vuotta olen kuunnellut heidän valittavan: "Tietäisinpä kutsuni."
"Näyttäisipä Jumala, mitä lahjoja minulla on ja mihin olen kutsuttu."
Avaa silmäsi ja korvasi, ala katsoa ja kuunnella ja jäljitellä Jumalaa.
Anna Hänen palvelijansa ilmetä sinussa.
Ole Hänen kätensä, jalkansa, silmänsä ja suunsa.
Tämä ei ole vaikeaa. Jos joutuisit kulkemaan bussilla, -
mitä haluaisit jonkun tekevän sinulle? Tarjoavan kyydin.
Seuraavaksi tämä pieni ääni sanoo: "Ethän edes pidä hänestä."
Hienoa, sehän tekee kaikesta vielä parempaa!
Parasta olisi, jos hän kohtelisi sinua väärin.
Nyt pääsemme siihen, mitä Jumala tekisi.
Pääsemme toimimaan niin kuin Jumala toimisi.
Hän antaa auringon paistaa niin hyville kuin pahoillekin.
Kun Jumala käski Davea ja minua siirtämään vanhempani luoksemme -
ja huolehtimaan heistä heidän kuolemaansa asti, -
Hän antoi armon sen tekemiseen. Se ei ollut helppoa, -
koska en luonnostani halunnut tehdä sitä.
Kuka haluaisi auttaa hyväksikäyttäjiään?
Mutta olen varma, että kun ostimme heille talon ja he muuttivat, -
helvetti vavahteli.
Jos et puhu äidillesi tai isällesi kuukausiin, -
se ei ole oikein. "Et tiedä, mitä he tekivät minulle!"
Se ei silti ole oikein. Kohtelemmeko oikein -
vain niitä, jotka ansaitsevat sen?
Puhun huomenna armosta, kiinnittäkää turvavyönne.
Armoa annamme niille, jotka eivät ansaitse sitä.
Älkääkä jänistäkö ja jääkö kotiin huomenna!
Luetaan Jeremian luvusta 22.
"Voi sinua, joka rakennat talosi vääryydellä, -
yläsalisi ilman oikeutta, -
joka panet miehet työhön mutta et maksa heille palkkaa!"
Haluan sanoa jotain jokaiselle, joka katsoo tai kuuntelee tätä -
tässä huoneessa, tv:n äärellä tai myöhemmin cd- tai dvd-levyltä.
Jos omistat yrityksen tai olet pomo tai esimies, -
jos olet missä tahansa asemassa, jossa sinulla on alaisia, -
ja käytät heitä hyödyksi...
Et voi maksaa heille minimipalkkaa ja päästä kuin koira veräjästä.
Älä anna heille palkankorotusta vasta, kun he uhkaavat lopettaa.
Järjestömme otti kalliin askelen joitakin vuosia sitten.
Meistä alkoi tuntua pahalta, että meillä oli yksinhuoltajia, -
joilla ei ollut varaa sairausvakuutukseen.
Maksoimme vain työntekijän vakuutuksen, emme perheen.
Päätimme ottaa uskonaskelen ja opetella antamista, -
joten otimme kaikille täyden perhevakuutuksen.
Koko perheen sairausvakuutus maksaa käsittämättömän paljon.
Tiedätte, mitä oma vakuutuksenne maksaa, joten voitte laskea siitä.
Saatatte ihmetellä, miten ihmeessä meillä on varaa siihen.
Ihmisten kohteleminen oikein on asia, joka tuo mukanaan siunauksen.
Jos kohtelemme ihmisiä huonosti, emme saa Jumalan siunauksia.
Monet ajattelevat: "Ei koske minua, koska en ole pomo."
Ennemmin tai myöhemmin olet asemassa, -
jossa sinulla on valta tehdä tai olla tekemättä jotain.
Jos haluat edustaa Jumalan oikeudenmukaisuutta, -
et tee jotain, joka kelpaa jotenkin, vaan teet parhaasi.
Teet heille sen, mitä haluaisit itsellesi tehtävän.
"Voi sinua, joka rakennat talosi vääryydellä"
Jos rakennan suuren yrityksen kohtelemalla ihmisiä huonosti, -
Raamattu sanoo: "Voi minua!"
En tiedä, mitä se on, mutta en halua sitä.
Jae 14. "Sinä sanot: 'Minä teen itselleni ison palatsin, -
avarat yläsalit, laitan talooni ikkunat, -
paneloin sen setripuulla ja maalaan punavärillä.'
Siinäkö sinä näytät kuninkuutesi..."
Luuletko, että se, että olet pomo tai esimies -
tai vaikka vanhempi, antaa sinulle oikeuden kohdella muita huonosti -
ja elää yltäkylläisesti, kun he jäävät ilman?
Joidenkin on alettava kohdella työntekijöitään paremmin.
Pidätte tästä, koska ajattelette, että pomonne pitäisi -
kohdella teitä paremmin. Kunpa hän kuulisi tämän!
Jos haluat sen tapahtuvan sinulle, ala kohdella jotakuta paremmin, -
vaikka edes koiraasi. Kaikilla on valta kohdella jotakuta hyvin.
"Siinäkö sinä näytät kuninkuutesi, että sinulla on komeat setrilaudat?
Kyllähän isäsikin söi ja joi kyllikseen, -
mutta silti hän huolehti siitä, että maassa vallitsi -
oikeus ja vanhurskaus. Siksi hänen kävi hyvin."
Jos haluat, että yrityksesi menestyy, kohtele alaisiasi oikein.
Teidän piti kuulla se.
Jos haluat kotisi menestyvän, kohtele lapsiasi kunnioittavasti.
He ansaitsevat sen, vaikka ovatkin lapsia.
Raamattu sanoo, että jos satutamme yhtä näistä pienistä, -
olisi parempi, jos kaulaamme laitettaisiin myllynkivi -
ja meidät hukutettaisiin.
"Kunnioita isääsi ja äitiäsi", "jotta menestyisit -
ja eläisit kauan maan päällä". Paras alkaa soitella -
äidille ja isälle ja kysyä, mitä heille kuuluu.
Potkikaa laiska lihanne liikkeelle uudella vaihteella!
Kun teette oikein silloin, kun se tuntuu väärältä, -
edistytte hengellisesti.
Jumala on oikeudenmukainen. "Kyllä, tuo oikeutta elämääni, Herra."
Mutta se tulee sinulle ja sinun kauttasi.
Sinulle ja sinun kauttasi. Kun odotat Jumalaa, -
mihin kyllä pystyt... Sanokaa: "Minulla on voimaa odottaa."
Sanokaa se uudestaan: "Minulla on voimaa odottaa."
Sanokaa se kerran vielä niin, että tulette siitä vakuuttuneiksi.
Kun odotatte Jumalan hyvitystä ja kostoa, -
kun odotatte Jumalaa, mitä teidän on tehtävä ahkerasti?
Hyvää. ― Milloin? ― Kaiken aikaa.
Täälläpä asuu fiksua väkeä.
Jer. 22:16. "Joka näin tekee, hän tuntee minut, sanoo Herra."
Ne, jotka tuntevat Jumalan ja Hänen luonteensa, -
eivät rohkene kohdella ihmisiä väärin.
Jos arvelet loukanneesi jotakuta, parasta, mitä voit tehdä -
on mennä hänen luokseen, nöyrtyä ja sanoa:
"Anteeksi, etten kohdellut sinua oikein."
Jos kohtelemme Jumalan lapsia väärin, Hänkin loukkaantuu siitä.
Hymyilkää vähän. Voitte nousta ylös.
Tunnen, kuinka kasvatte. Kasvatteko?
Se, mitä haluamme sinun muistavan tästä ohjelmasta on, -
että mitä paremmin kohtelet muita, sitä onnellisemmaksi tulet.
Rakastan psalmia 37, joka sanoo: "Luota Herraan ja tee hyvää."
Kun sinulla on ongelma, mitä tehdä?
1) Luota Herraan ja 2) Tee hyvää.
"...niin saat asua maassasi, turvallisilla laidunmailla."
Tänään tarjoamme 10 cd:n opetussarjaani Jumalan luonteesta.
Kuinka voisit luottaa johonkuhun, jota et tunne?
Ei riitä, että tiedät jotain Jumalasta -
tai että Hän on olemassa. Tunnetko Jumalan luonteen?
Tiedätkö, mitä Häneltä voi odottaa?
Tulet huomaamaan, että Hän on uskollinen ja oikeudenmukainen.
Hän muuttaa väärät asiat oikeiksi.
Saatat ajatella, että 10 levyn kuunteluun menee ikuisuus.
Uskon, että saat paljon tietoa, pääset lähemmäs Jumalaa -
ja opit tuntemaan Häntä paremmin. Sanon aina, -
että jos haluat elää voitokasta elämää ja nauttia elämästä, -
et epäröi käyttää aikaa opiskeluun.
Mitä enemmän luet Jumalan, sanaa, sitä vahvemmaksi tulet.
Tilaa levyt voidaksesi oppia kaiken mahdollisen Jumalan luonteesta.
Jes. 54:ssa sanotaan, että Herran palvelijan tulee ilmetä meissä.
Meidän tulee kehittää Jumalan luonnetta elämässämme -
ja antaa sen näkyä, jotta ihmiset voisivat nähdä Jeesuksen.
Tilaa kymmenen cd-levyn opetus Jumalan luonteesta.
Soita ruudulla näkyvään numeroon tai käy sivulla www.joycemeyer.org
Seuraavassa jaksossa:
Uskonnolliset ihmiset ovat pohjasakkaa. Jeesus sanoi: -
"Te olette kuin kalkilla valkaistut haudat."
"Kerrotte muille, mitä tehdä, mutta ette auta heitä."
Minun on tunnustettava, että olin ennen fariseus.
SINÄ OLET TÄÄLLÄ AFGANISTAN
Kumppanuus: Kun me olemme täällä, sinäkin olet.
Toivoisitko voivasi ottaa Joycen mukaan kaikkialle? Nyt voit.
Lataa ilmainen video iTunesista tai sivulta joycemeyer.org.
Uusi kirjani antaa tuoreen näkökulman siihen, -
millainen suhde meillä tulee olla itseemme.
Meidän ei pidä olla itsekeskeisiä, -
mutta välillä on hyvä hemmotella itseään.
Juhli voittojasi elämässä, se auttaa pitämään tasapainon.
Uskon, että kirjani viesti on tärkeä ja hyödyllinen.
"Syö keksi, osta kengät", saatavana Joyce Meyer Ministriesiltä.
Merkitset meille enemmän kuin uskotkaan.
Kiitämme tukijoita ja yhteistyökumppaneitamme.
Yhdessä ruokimme nälkäisiä, vaatetamme köyhiä -
ja julistamme ilosanomaa.
Nettisivujemme kautta voit lähettää meille rukouspyyntösi,
tarkastella Joycen puhujakalenteria ja ryhtyä yhteistyökumppaniksemme.
Suomennos: Anni Joukanen
Ohjelman ovat kustantaneet Joyce Meyerin tukijat.